**Fethullah Gülen** (s. 27. huhtikuuta 1941 Pasinler, Erzurum, Turkki) on Yhdysvalloissa, Pennsylvanian osavaltion Saylorsburgissa asuva turkkilainen uskonoppinut, filosofi, kirjailija ja yhteiskunnallinen vaikuttaja. Aikaisemmin imaamina toiminut Gülen on islamilaisen sufilaisuuden edustaja sen modernissa muodossa. Gülen on painottanut tieteen ja uskontojen välisen dialogin sekä demokratian merkitystä. Hän on pasifisti ja korostaa koulutuksen roolia yhteiskunnan rakentamisessa. Hänen ympärilleen on muodostunut poliittinen liike, jota kutsutaan Hizmet-liikkeeksi tai Fethullah Gülen -liikkeeksi, mutta se ei ole kiinteä organisaatio.

Elämä ja opetukset
------------------

Gülen syntyi Itä-Turkissa uskonnolliseen perheeseen, ja hänen isänsä oli imaami. Nuoruudessaan hän sai merkittävimpiä vaikutteita Said Nursilta, jonka oppeja hänen on tulkittu toteuttavan käytännössä. Gülen uskoo suufilaisuuden edustavan islamin uskon syvällisintä ydintä, ja hän on saanut vaikutteita tunnettujen mystikkojen, kuten Maulana Rumin ja Ibn Arabin, filosofiasta. Gülen on kirjoittanut useita filosofis-uskonnollisia teoksia, joissa hän käsittelee muun muassa nuorten kasvatusta, islamin uskon opetuksia ja suufilaisuuden peruskäsitteitä. Gülen on kirjoittanut artikkeleita islamilaista filosofiaa käsitteleviin julkaisuihin.

Muutto Yhdysvaltoihin
---------------------

Fethullah Gülen siirtyi Yhdysvaltoihin 21. maaliskuuta 1999 terveysongelmien vuoksi. Hän asuu Saylorsburgissa Pennsylvaniassa.

Välirikko Erdoğanin kanssa
--------------------------

Presidentti Recep Tayyip Erdoğan ja Gülen ajautuivat välirikkoon 2013 Turkin korruptioskandaalin jälkeen. Poliisi pidätti tutkinnan aikana useita Turkin hallituksen jäseniä, jotka olivat sekaantuneet lahjontaan ja laittomaan kultakauppaan. Erdoğan on väittänyt Gülenin olevan korruptiotutkinnan taustalla. Pian välirikon jälkeen Gülen julistettiin Turkissa terroristiksi.

Sen jälkeen kun Gülen ajautui välirikkoon Erdoğanin kanssa, häntä on kritisoitu voimakkaasti Turkin hallitusta tukevassa mediassa. Gülenia ja hänen järjestöään on esimerkiksi kuvattu valtiollisessa mediassa kurdivastaiseksi.

Gülen on kiistänyt Erdoğanin syytökset ja korostanut, että poliisit ja viranomaiset ovat suorittaneet velvollisuutensa pidättäessään Turkin korruptoituneen hallituksen edustajia. Erdoğan on syyttänyt Gülenin kannattajien olevan heinäkuussa 2016 tapahtuneen Turkin vallankaappauksen takana. Gülenin ideologiaa edistävä Yhteisten arvojen liitto on vastannut syytteisiin seuraavasti: 

> »Yli 40 vuoden ajan Fethullah Gülen ja Hizmet-liike ovat edistäneet rauhaa ja demokratiaa. Olemme johdonmukaisesti tuominneet sotilaiden puuttumisen politiikkaan. Olemme huolissamme turkkilaisten ja muiden Turkissa nyt olevien ihmisten turvallisuudesta. Erdoğanin tukijoiden väitteet liikkeestämme ovat äärimmäisen vastuuttomia.» 
> 
> 

Gülenin perustamalla liikkeellä on miljoonia kannattajia, se ylläpitää yliopistoja sairaaloita ja toimii yli 150 maassa eri puolilla maailmaa. Turkin parlamentin jäsen Hakan Şükür asettui voimakkaasti puolustamaan Hizmet (suom. 'palvelus') -liikettä joulukuussa 2013 Turkin hallituksen syrjittyä Gülenin perustamaa kouluverkkoa.

Haastattelut
------------

Suomen valtiontelevisio YLE kävi huhtikuussa 2018 Yhdysvaltojen Pennsylvaniassa haastattelemassa Güleniä.

Teoksia
-------

* From Seed to Cedar (2015)
* Endeavor for Renewal (2015)
* Towards to Lost Paradise (2014)
* Journey to Noble Ideas (2014)
* Reflections on the Quran (2012)
* Speech and Power of Expression: On Language, Esthetics and Belief (2010)
* Toward a Global Civilization of Love and Tolerance (2010)
* Emerald Hills of the Heart: Key Concepts in the Practice of Sufism (Vol. 1-4) (2010)
* Essentials of Islamic Faith (2006)
* Pearls of Wisdom (2005)
* The Messenger of God: Muhammed (2003)
* Islam and Democracy (2004)
* Statue of Our Souls (1998)

Palkinnot
---------

* 2015 Morehouse Collegen myöntämä Gandhi, King, Ikeda -rauhanpalkinto humanitaarisesta elämäntyöstä
* 2013 Manhae prize - rauhanpalkinto yhdessä World Fellowship of Buddhist -järjestön kanssa

Lähteet
-------

1. ↑  Taylor, Adam: The Political Future Of Turkey May Be Decided On This Quiet Road In Rural Pennsylvania *Insider*.  19.12.2013. Viitattu 27.5.2021. (englanniksi)
2. ↑  Fethullah Gulen: Honorary President of the Rumi Forum (Arkistoitu – Internet Archive) Tallennettu 17.12.2013
3. ↑  Fethullah Gülen niye ABD'de yaşıyor, neden Türkiye'ye dönmüyor? *Fethullah Gülen*.  15.12.2011.  (turkiksi)
4. ↑  Fethullah Gülen Hocaefendi neden Amerika’da yaşıyor? *Fethullah Gülen*.  14.10.2015.  (turkiksi)
5. ↑  "What's behind AKP's allegations of Gulen-PKK ties?", *Al-Monitor*, 15 August 2016. Luettu 13 December 2016. (en-us)
6. ↑  Fethullah Gulen: Powerful but reclusive Turkish cleric - BBC News *bbc.com*. Viitattu 16.7.2016. (englanniksi)
7. ↑  Turkish army group announces takeover on TV - BBC News *bbc.com*. Viitattu 16.7.2016. (englanniksi)
8. 1 2  Erdoğan syyttää kaappausyrityksestä entistä liittolaista, nykyistä verivihollista *yle.fi*. Viitattu 19.7.2016.
9. ↑  Intellectuals 2008  19.2.2010. Prospect magazine.  Arkistoitu 24.4.2011. Viitattu 17.12.2013. (englanniksi)
10. ↑  Vallankaappaaja vai maltillinen uskonnollinen johtaja? Yle tapasi Turkin etsityimmän miehen Pennsylvaniassa *yle.fi*. Viitattu 8.4.2018.
11. ↑  Fethullah Gulen Awarded 2015 Gandhi King Ikeda Peace Award Alliance for Shared Values *afsv.org*.  Arkistoitu 18.1.2016. Viitattu 19.7.2016.

Aiheesta muualla
----------------

* BBC:n artikkeli Fethullah Gulenista
* Fethullah Gülenin viralliset sivut
* Fethullah Gülen -liikkeen sivut

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Australia
* Kreikka
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |